b'\n_START_ARTICLE_\nIsrael Kamakawiwo\xca\xbbole\n_START_SECTION_\n\xc3\x8enceputuri\n_START_PARAGRAPH_\nIsrael Kamakawiwo\xca\xbbole a devenit cunoscut \xc3\xaen 1993, odat\xc4\x83 cu lansarea albumului Facing Future, iar apoi, piesele sale Somewhere over the Rainbow \xc8\x99i What a Wounderful World au fost preluate ca fond sonor pentru numeroase reclame, filme \xc8\x99i programe de televiziune. Alintat de c\xc4\x83tre fani Iz, Israel \xc3\xaentemeiaz\xc4\x83 la doar 11 ani o forma\xc8\x9bie cu fratele s\xc4\x83u mai mare Skippy \xc8\x99i cu v\xc4\x83rul s\xc4\x83u Thornton Allen, forma\xc8\x9bie ce se va destr\xc4\x83ma \xc3\xaen 1976, datorit\xc4\x83 mut\xc4\x83rii pe continent. \xc3\x8en acel an, \xc3\xaei \xc3\xaent\xc3\xa2lne\xc8\x99te pe Louis \xe2\x80\x9cMoon\xe2\x80\x9d Kauakahi, Sam Gray, \xc8\x99i Jerome Koko \xc8\x99i, \xc3\xaempreun\xc4\x83 cu fratele s\xc4\x83u Skippy, formeaz\xc4\x83 trupa Makaha Sons of Ni\xca\xbbihau, cu care sus\xc8\x9bine spectacole \xc3\xaen Hawaii \xc8\x99i \xc3\xaen alte state din SUA. \xc3\x8en cadrul acestei forma\xc8\x9bii, \xc3\xaen perioada 1976 \xe2\x80\x93 1980, Iz c\xc3\xa2\xc8\x99tig\xc4\x83 tot mai mult\xc4\x83 popularitate, lans\xc3\xa2nd 15 albume de succes. \xc3\x8en 1982, fratele s\xc4\x83u Skippy moare \xc3\xaen urma unui atac de cord, fapt care \xc3\xael marcheaz\xc4\x83 profund pe Iz._NEWLINE_Din anul 1990, Iz se dedic\xc4\x83 carierei de solist, lans\xc3\xa2nd \xc3\xaen continuare noi albume \xc8\x99i sus\xc8\x9bin\xc3\xa2nd concerte.\n_START_SECTION_\nCariera artistic\xc4\x83\n_START_PARAGRAPH_\nPiesa Over the Rainbow / What a Wonderful World a fost inclus\xc4\x83 \xc3\xaen coloana sonor\xc4\x83 a filmului \xc3\x8ent\xc3\xa2lnire cu Joe Black (Meet Joe Black) din 1998.\n_START_SECTION_\nSf\xc3\xa2r\xc8\x99itul\n_START_PARAGRAPH_\nPe data de 26 iunie 1997, la v\xc3\xa2rsta de 38 de ani, Israel moare \xc3\xaen urma unor probleme respiratorii \xc8\x99i altor afec\xc8\x9biuni datorate obezit\xc4\x83\xc8\x9bii morbide de care suferea. \xc3\x8en urma sa au r\xc4\x83mas 4 albume lansate \xc3\xaen timpul vie\xc8\x9bii \xc8\x99i 4 albume postume.'